Maryja Kaljesnikava

Maryja Aljaksandrawna Kaljesnikava (belarusisk: Марыя Аляксандраўна Калеснікава, russisk: Мария Александровна Колесникова, Marija Aleksandrovna Kolesnikova) (født 24. april 1982) er en belarusisk musiker, dirigent og politiker.

Liv og virke 
Kaljesnikava studerte tverrfløyte i Minsk og fortsatte deretter å studere tidligmusikk og samtidsmusikk, blant annet i Stuttgart. Hun har bodd til sammen 12 år i Tyskland, og arbeidet dels der og dels i Belarus.

Forut for presidentvalget i Belarus den 9. august 2020 ble hun Viktar Babarykas valgkampleder og deltok under protestene etter presidentvalget. Sammen med Svjatlana Tsikhanowskaja og Vjeranika Tsapkala, var hun leder for opposisjonen. 

Kaljesnikava ble bortført på gaten i Minsk den 7. september 2020 av sikkerhetsstyrker fra Belarus’ KGB, og bragt til grensen mot Ukraina. Der fikk Kaljesnikava beskjed om at hvis hun ikke forlot landet, så ville hun sitte resten av livet i fengsel. Kaljesnikava svarte at hun ikke hadde planer om å forlate landet, tok passet sitt og rev det i små biter. Dermed kunne Ukraina ikke ta imot henne. 

Den 6. september 2021 ble Kaljesnikava dømt til 11 års fengsel for ulovlig politisk virksomhet.

Referanser

Eksterne lenker 
 

 

Belarusiske politikere
Personer fra Minsk